מתקפת המתים

סגן ולדימיר קרפוביץ' קוטלינסקי, מפקד מצודת אוסובייץ במהלך המתקפה.
מתקפת המתים הוא כינוי לקרב במלחמת העולם הראשונה שהתרחש במצודת אוסובייץ, בצפון מזרח פולין, ב-6 באוגוסט 1915 במהלך הנסיגה הגדולה. האירוע קיבל את שמו מהופעתם העקובה מדם של הלוחמים הרוסים לאחר שהופצצו על ידי הגרמנים בתערובת של כלור וגז ברום, שנראו כזומבים. הופעתם החיצונית של בין 60 ל-100 החיילים ששרדו את מתקפת הגז הייתה מחרידה: הכוויות הכימיות היו גלויות בבירור, החיילים עטפו חלקים מגופם בסמרטוטים, השתעלו והקיאו דם וחתיכות מעיים ועיניהם נשרפו, אך הם היו נחושים למנוע את כיבוש המצודה בידי הגרמנים.

התקרית הגיעה מהר מאוד לעיתונות ברחבי יבשת אירופה וקיבלה את הכינוי "מתקפת המתים".

== הקרב ==
הגרמנים פתחו במתקפה חזיתית מלאה במצודת אוסובייץ בתחילת יולי; ההתקפה כללה 14 גדודי חי"ר, גדוד חבלנים אחד, 24–30 תותחי מצור כבדים, ו-30 סוללות ארטילריה מצוידות בגזי רעל שהובלו על ידי גנרל-פילמרשל פאול פון הינדנבורג. ההגנות הרוסיות היו מאוישות ב-500 חיילי גדוד חיל הרגלים ה-226 ו-400 אנשי מיליציה.

הגרמנים המתינו עד ארבע לפנות בוקר ב-6 באוגוסט לתנאי רוח נוחים, אז נפתחה ההתקפה בהפצצה ארטילריה רגילה בשילוב גז כלור. הגז, גרם לדשא להשחיר ולעלים להצהיב והציפורים מתו, הצפרדעים ובעלי חיים וחרקים אחרים שכבו בכל מקום. השטח נראה כמו גיהנום.<ref>Regarding the gas attack of the 6 August 1915, historians' accounts conflict in some details. Chlorine gas was used according to some authors (Kauffman & Kauffman, 2016 ; Buttar, 2017), whereas a mixture of chlorine and bromine was used according to other authors (Cherkasov et al., 2011 ; Khmelkov, 1939). The gas was contained in artillery shells according to one source (Kauffman & Kauffman, 2016), whereas the gas was contained in cylinders according to other sources (Buttar, 2017; Cherkasov et al., 2011; Khmelkov, 1939).</ref> לרוסים לא היו מסכות גז ורוב החיילים השתמשו במדיהם כמסיכות, כאשר רבים הספיגו אותם במים או בשתן.<ref name="Ranker"></ref> סגן-משנה ולדימיר קוטלינסקי, החייל הרוסי בעל הדרגה הגבוהה ביותר ששרד את ההתקפה הראשונית, ישב עם שאר החיילים ששרדו והם בחרו לתקוף את החיילים הגרמניים המתקדמים לעברם.

למעלה משנים עשר גדודים של אוגדת לנדווהר ה-11, המונה למעלה מ-7,000 איש, התקדמו לאחר ההפצצה בציפייה להתנגדות מועטה. הם נפגשו בקו ההגנה הראשון במתקפת נגד שהורכבה מחיילים ששרדו בפלוגה ה-13 של גדוד חי"ר 226. הגרמנים נבהלו מהופעת הרוסים שהשתעלו בדם ופיסות ריאות והחומצה ההידרוכלורית שנוצרה מתערובת גז הכלור והליחה שבריאותיהם החלה להמיס את בשרם. הגרמנים נסוגו, רצו כל כך מהר שהם נתקלו במלכודות שלהם עצמם. חמשת התותחים הרוסים הנותרים פתחו באש לעבר הגרמנים הנמלטים.<ref></ref><ref name="kauffman_112">Kauffman & Kauffman, 2016, pp. 112–113</ref><ref name="kauffman_225">Kauffman & Kauffman, 2016, p. 225</ref><ref></ref><ref> Available at: [http://www.erjournal.ru/en/archive.html?number=2011-12-15-12:07:18&journal=24 European Researcher (Sochi, Russian Federation)]</ref> קוטלינסקי מת מאוחר יותר באותו ערב.

הרוסים לא החזיקו בשטח ובמצודה זמן רב. הגרמנים איימו להקיף את המצודה עם לכידת קובנה ונובוגאורגייבסק והרוסים הרסו חלק גדול מהמצודה ונסוגו סופית ב-18 באוגוסט, שבועיים לאחר הניצחון בקרב.

== מורשת ==
* להקת המטאל השוודית סבטון הוציאה שיר על המתקפה, בשם "The Attack of the Dead Men", באלבומם משנת 2019 "המלחמה הגדולה".<ref></ref>
* להקת המטאל הרוסית אריה הוציאה שיר בשם "Атака Мертвецов" (מתקפת המתים), באלבומם Через все времена (דרך כל הזמנים).
* הבמאי וסילי צ'יגינסקי ביים סרטון קצר עבור Wargaming.net המגולל את קורות הקרב, בשם "[https://www.youtube.com/watch?v=U518G8fUk6o מתקפת המתים: אוסובייץ]"

== קישורים חיצוניים ==
* [https://www.youtube.com/watch?v=8ClB_DSwHOI&feature=youtu.be&fbclid=IwAR2Co1VoUzUk3m9trSp05UWkyYnunT4-F2n0Ak9Ij6rwtkQRY6c9DRjUgN4 תיאור הקרב] ביוטיוב

==הערות שוליים ==

קטגוריה:קרבות החזית המזרחית במלחמת העולם הראשונה
קטגוריה:מלחמת העולם הראשונה: 1915
קטגוריה:קרבות גרמניה במלחמת העולם הראשונה
קטגוריה:קרבות האימפריה הרוסית במלחמת העולם הראשונה